CELEX: 62016CN0494
Language: da
Date: 2016-09-15 00:00:00
Title: Sag C-494/16: Anmodning om præjudiciel afgørelse indgivet af Tribunale civile di Trapani (Italien) den 15. september 2016 — Giuseppa Santoro mod Comune di Valderice og Presidenza del Consiglio dei Ministri

5.12.2016   
            
            
               DA
            
            
               Den Europæiske Unions Tidende
            
            
               C 454/18
            
         
      Anmodning om præjudiciel afgørelse indgivet af Tribunale civile di Trapani (Italien) den 15. september 2016 — Giuseppa Santoro mod Comune di Valderice og Presidenza del Consiglio dei Ministri
      (Sag C-494/16)
      (2016/C 454/32)
      Processprog: italiensk
      
         Den forelæggende ret
      
      Tribunale civile di Trapani
      
         Parter i hovedsagen
      
      
         Sagsøger: Giuseppa Santoro
      
         Sagsøgt: Comune di Valderice og Presidenza del Consiglio dei Ministri
      
         Præjudicielle spørgsmål
      
      
                  1)
               
               
                  Udgør tilkendelsen af en erstatning på mellem 2,5 og 12 månedslønninger for den seneste fulde månedsløn (artikel 32, stk. 5, i lov nr. 183/2010) til den offentligt ansatte, som er blevet udsat for en ulovlig forlængelse af tidsbegrænsede ansættelseskontrakter, idet vedkommende kun kan opnå fuld erstatning for skaden ved at bevise at være gået glip af andre beskæftigelsesmuligheder eller ved at bevise, at vedkommende i tilfælde af afholdelse af en almindelig udvælgelsesprøve ville være blevet udvalgt, en tilsvarende og effektiv foranstaltning i den forstand, som fremgår af Domstolens dom, Mascolo m.fl. (C-22/13, C-61/13 — C-63/13 og C-418/13) og dom, Marrosu (C-53/04)?
               
            
                  2)
               
               
                  Skal ækvivalensprincippet, hvortil EU-Domstolen har henvist i (bl.a.) de ovennævnte afgørelser, fortolkes således, at såfremt medlemsstaten vælger ikke at anvende omdannelsen af ansættelsesforholdet (anerkendt i den private sektor) i den offentlige sektor, skal medlemsstaten under alle omstændigheder garantere arbejdstageren den samme fordel, eventuelt i form af en erstatning for den skade, som nødvendigvis svarer til værdien af den tidsubegrænsede ansættelse?